**Pleca un tren**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ploua tăcut în seara noastră,

iar trenul ce pleca din gară

era cu chipu-ţi la fereastră

și zâmbetul rămas afară.

Pleca încet, dar nu ştiu unde,

lăsând în urmă mica gară,

eu îl priveam mâhnit de-afară

prin stropii ploii tremurânde.

Rămas acolo-n prag de seară,

mergeam confuz, în urma ta,

văzând că trenul ce pleca

purta o mască mortuară.

Dar unde pleci?–te-am întrebat,

cu glas pierdut, în ploaia rece,

când trenul aştepta să plece

cu chipul tău, în păr buclat...

Nu mi-ai răspuns, dar ai zâmbit,

privind peronul cenuşiu,

unde plângeam încă mâhnit

plecarea ta c-un tren pustiu.

Plângeam încet cu fulgi de nea

care-mi cădeau în suflet doar,

iar tu, din trenul selenar,

priveai adânc uimirea mea.

Dar ai plecat, într-un târziu,

iar chipul tău, rămas o pată,

mă răscolea fără să ştiu

de-o să mai vii-napoi vreodată.